Die besgekledes by die Grammys 2013 | SARIE
Die groot verrassing vir die aand was Rihanna. Sy het weggebreek van haar normale 'grunge'- styl en 'n rooi, vloeiende rok van Azzedine Alaïa gekies wat ou-wêreldse glans uitbasuin. (Die ring aan haar ringvinger tydens haar optrede op die Grammy-verhoog het almal aan die gons dat sy en kontroversiële kêrel, Chris Brown, binnekort die knoop gaan deurhaak*.)
Die 23-jarige Taylor Swift het wéér 'n wit rok gekies. Hierdie keer het haar rok van J Mendell 'n sterk Griekse invloed. Die voorkoms is afgerond deur haar vlegsel oor die kroon van haar kop. Sy het sedert die begin van 2013 se toekenningseisoen nog nie 'n modevoet verkeerd gesit nie.
Adele het haar normale swart nommertjie vir eers verruil vir 'n treffende 50's-styl-rok met blompatrone van Valentino. Om dit af te rond het sy 'n paar bypassende blom-puntskoene gedra.
Rihanna (24) en Chris Brown (23) het baie verlief gelyk tydens gisteraand se geleentheid en toe sy tydens haar vertoning met 'n ring aan die vinger verskyn, het die sosiale netwerke begin gons. Chris Brown het haar in 2009 juis tydens 'n pre-Grammy-partytjie aangerand.
Ag nee tog Adele met daai aaklige rok! Nee,nee NEE! Dit laat jou vetter lyk en lyk soos ou-u-u grodyne uit toeka se tyd. NEE!! Rihanna het fantasties gelyk – die hare moet net bietjie vorentoe – sy lyk bles! Met die swart nommer waar sy sing het sy dit reg!
Oeee en voor al die tannies my nou weer aanvat me thulle snedige gesegdes – dis MY mening en klaar!! 😉